171207\_Joediske\_helligdager\_og\_hoeytider.\_KRLE\_PPU

**Jødiske helligdager og høytider**

KRLE\_PPU/HIØ/h 2017

Kilde: Det Mosaiske Trossamfunn > Jødedom

<http://www.dmt.oslo.no/>

**Det jødiske årets helligdager**

Jødenes liv er bygget opp om shabbaten (fra fredag ved solnedgang til lørdag ved solnedgang) og de religiøse høytidene som angis i den jødiske kalender. Jødenes kalender skiller seg fra den alminnelige kalender ved at jødenes tidsregning begynner med verdens skapelse, slik den fortelles i Bibelen. Dermed tilsvarer 2011 jødenes år 5771 - 5772.

Det jødiske året, som følger måneåret, har 354 dager oppdelt i 12 måneder. Da dette ville komme i utakt med solårets 365 dager, er en ekstra skuddmåned, Adar ll, innført 7 ganger i hver 19-årsperiode (Adar er den siste måneden). Et år med 13 måneder kalles et skuddår.

Jødenes kalender ble i gamle dager bestemt ved at de lærde i Israels land observerte månen, slo fast når den nye måneden skulle begynne, og sendte bud om dette. På denne måte skulle man fastsette helligdagene. Men fordi man ikke var sikker på om budet nådde frem i tide og samtidig til alle jødiske samfunn, ble det føyet til en ekstra helligdag for jøder utenfor landet Israel.

Shabbat og helligdager, som følger det jødiske døgnet, begynner og slutter om aftenen, ved mørkets frembrudd. Tidspunktet for dette, som i Norge varierer meget mellom sommer og vinter, står angitt i den kalender som Det Mosaiske Trossamfund utgir. Se: <http://www.dmt.oslo.no/no/jodedom/helligdager/>

**De jødiske høytidene**

Kilde: Sabbat og jødiske høytider

midtsund.net/Hjemmeside/krl/.../De%20joediske%20hoeytider.doc

**Noen av høytidene er veldig gamle, andre er av nyere dato.**

- Høytidene tar utgangspunkt i det jødiske året.

- Det fins både religiøse og politisk begrunnede høytider.

**De religiøse er delt i to hovedtyper:**

1. Den første er begivenheter der Gud grep inn i jødenes historie og hjalp dem.
2. Den andre er høytider som konsentrerer seg om å feire Gud som skaper og opprettholder av naturen.

Det jødiske året - et måneår på tolv måneder. De store årsfestene var opprinnelig knyttet til jordbruket, og måtte derfor følge årstidene og jordbruksåret.

**Det jødiske året** (i forhold til vårt):

Tisjri – september/oktober Hesjvan – oktober/november Kislev – november/desember Tevet – desember/januar

Sjevat – januar/februar Adar (Adar1) – februar/mars (Adar2)- mars/april

Nisan – mars/april Ijar – april/mai

Sivan – mai/juni Tammuz – juni/juli

Av - juli/august Elul - august/september

Jødisk tidsregning går fra verdens skapelse, basert på en bestemt tolkning av Bibelens kronologi. Overgangen fra året 5759 til 5760 falt på 11.sept.1999.

**Rosh Hashana - nyttår**

Rosh Hashana feires de to første dagene i den jødiske måneden Tisjri

(september / oktober).

Da blåser man i et bukkehorn (Shofar).

* Shofarens lyd er et kall om å gjøre bot
* spise eple dyppet i honning

Det er vanlig å oppsøke rennende vann og tømme det man har i lommene uti vannet. På denne måten kaster man alle syndene.

**Jom Kippur - forsoningsdagen**

* Feires på den tiende dagen i måneden Tisjri (september/oktober).
* Jom Kippur er den eneste høytiden som kan måle seg med Sabbaten og skal aldri falle på en Sabbat.
* Dagen avslutter en ti–dagers botsperiode som begynte med Rosh Hashana.
* For å innlede Jom Kippur skal kvinnen i huset tenne to lys å velsigne dagen, slik hun gjør på Sabbaten og hver helligdag. Før dette spiser man et stort måltid og deretter starter den 25 timers lange fasten.

**Sukkot** ( løvhyttefest og innhøstingsfest )

Denne dagen kommer etter Yom Kippur og kalles Sukkot. Navnet kommer fra de spesielle løvhyttene som bygges og brukes i forbindelse med denne helligdagen. Sukkot er den gladeste helligdagen i det jødiske året. Sukkot feires i syv dager og starter på den 15. dagen i måneden Tisjri (september / oktober ).

**Løvhyttefesten:**

De jøder som gikk fra Egypt på vei til Kanaans land (Israel), vandret gjennom ørkenen i førti år. De gikk fra oase til oase, på vei mot det landet de var blitt lovet av Gud. På grunn av dette måtte de bo i løvhytter som de raskt kunne pakke sammen og ta med videre.

**Innhøstingsfesten:**

Etter førti år på vandring, krysset israelittene elven Jordan og kom til landet de var blitt lovet av Gud. De fleste var bønder og spiste mat de selv dyrket. Innhøstningen ble den gladeste tiden på året og er derfor bakgrunn for historiens første takkefest. Amerikanernes Thanksgiving Day, er formet etter Sukkot, som en dag der Gud skal takkes for jordens velsignelse.

**Shemini Atzeret og Simchat Tora**

Høstens siste helligdager er Shemini Atzeret – ”fullføringen” av den åttende dagen, og Simchat Tora – Toraens glede – som kommer etter de syv Sukkot – dagene. I Israel feires dagene som en, på den samme dagen, den 22. Tisjri (oktober). I resten av verden feires de som to forskjellige helligdager, Shemini Atzeret den 22. og Simchat Tora den 23.

På Shemini Atzeret legger en til en spesiell bønn i gudstjenesten, for regn og fruktene som det vil bringe med seg. På Simchat Tora viser vi glede over Toraen og dens studier.

**Hanukka – innvielse**

Hanukka starter på den 25. dagen i måneden Kislev, dagen da tempelet ble gjeninnviet etter maccabeernes seier (over de hellenistisk syrerne, som hadde makten i Israel ca. 165 år før vår tidsregning), og feires i åtte dager.

**Purim**

I høytiden Purim minnes man at befolkningen i Persia ble reddet fra utryddelse gjennom den onde perseren Haman. Historien finner man i Esters bok. Purim feires på den 14. dagen i måneden Adar som vanligvis er rundt mars. Barna kler seg ut og framfører fortellingen om Ester slik at dette blir en mer karnevalspreget og barnlig fest enn de andre høytidene.

**Pesach - påske**

Utgangen fra Egypt regnes som en av de viktigste hendelsene i jødisk historie. Den nevnes i forbindelse med alle de andre helligdagene. Moses førte dem ut av Egypt til Israel og ledet dem i deres oppdrag – mottagelsen av Toraen. Pesach er den meste kjente av helligdagene. Pesach betyr å gå forbi, som viser til den tiende landeplagen i Egypt, da de førstefødte ble slått i hjel, og dødsengelen gikk forbi de jødiske husene.

Flukten fra Egypt gikk så fort at jødene ikke fikk tid til å la brøddeigene heve og bake på vanlig vis, så festen kalles derfor også for ”de usyrede brøds fest”.

**Jom Ha`Shoah – Holocaust dagen**

Under den 2. verdenskrig ble ca 6 mill jøder, derav 1,5 mill barn myrdet. Folkemordet, som senere ble kjent under navnet Holocaust – var et systematisk massemord på 1/3 av den jødiske befolkningen i verden. Holocaust dagen er den dagen man minnes ofrene.

**Jom Ha`Zikaron - minnedag**

Dette er en minnedag for de som mistet livet i kampene for staten Israel. I de senere årene har dette også inkludert sivile som er blitt drept i terroristsattentater.

**Jom Yerushalayim – feiring av seieren etter seksdagerskrigen**

Hvert år den 6. juni, går tusenvis av israelere til Jerusalem. Spesielle bønner blir lest, spesielt ved klagemuren. Dette er en gledesdag der jødene feirer seieren etter seksdagerskrigen i Israel som startet 5. juni 1967 (26. Ijar ).

**Shavuot - pinsen**

Dette er en fest som feires i midten av april (den 6. Sivan) og varer én uke. Her minnes man den tiden da de første fruktene ble høstet og tatt med til templet. Det er både slutten på bygginnhøstingen og begynnelsen på hveteinnhøstingen som blir markert.

Kilder: Internett: [www.dmt.oslo.no](http://www.dmt.oslo.no). Rian/Eidhamaer: Jødedommen/islam, Høyskoleforlaget,1999

Bente Groth: Jødedommen, Pax forlag, 2000

**Hvordan tenker jøder i dag om:**

Utvelgelse

Monoteismen

Om jødisk tro og ”det nasjonale” (et ”folk,” ikke en ”rase”)

Fest- og høytidsmarkeringer

Om hvem som kan være/bli jøde

**Utvelgelsen**

”Guds ord ble forkynt fra Sinai samtidig på 70 språk til alle nasjoner, hvis tall i vår gamle tradisjon ble antatt å være 70.”[[1]](#footnote-1)

”… det israelittiske folk stod ved Sinai. De var etterkommere av Abraham, Isak og Jakob, de store skikkelser som aller først tok avstand fra hedenskapet og erkjente at det kun finnes én Gud.”

Dermed ble israelittene, som arvtakere fra forfedrene, best egnet til å motta overleveringen … vi er utvalgt til å spre læren om den ene Gud og om en menneskehet med prinsipper om toleranse og rettferdighet som er konsekvensen av det.”

De jødiske tenkere er enige om at jødene har oppfylt sin misjon - IKKE når menneskeheten har akseptert den totale jødedom, men når den har akseptert de universelle elementer i Torahens moral-lov, som på så opphøyet måte er videre-formulert hos våre profeter.

**Religion og nasjon**

”Utformingen tar sikte på et bestemt folk og i anselig grad på et bestemt land. Derfor er forståelsen av dualismen mellom det religiøse og nasjonale innenfor jødedommen helt avgjørende for forståelsen av den jødiske tro, og går som en rød tråd gjennom jødisk historie helt frem til moderne tid. Abraham får som sitt første bud beskjed om å dra fra sitt hjemland til Israel, for der bedre å kunne tjene Gud og bli stamfar til et stort folk. … Da utgangen (fra Egypt) finner sted, og folket står samlet ved Sinai fjell, knyttes det religiøse til det nasjonale i utformingen av det første bud: «Jeg er Herren din Gud», på den ene side og «som har ført deg ut av Egyptens land, av trelldommens hus», på den annen side. Derved kombineres proklamasjonen av Guds eksistens og av Israels status som fri nasjon.”

**Festdager og høytider**

”Alle disse begivenheter i den jødiske historie inngår da også i den jødiske almanaks fest- og sørgedager som både blir nasjonale og religiøse merkedager. Alle festene har også en tilknytning til landet Israel, til dets historie og dets landbruk. En stor del av jødedommens sosiale lovgivning kan kun praktiseres i Israel, liksom vi ikke har en bønn, et rituale eller en religiøs seremoni uten at motivet Israel står sterkt fremhevet.”

**Det moderne Israel**

”Derfor blir det naturlig at den sist innstiftede religiøse fest er den moderne jødiske stats uavhengighetsdag. Også i det jødiske messias-håp forbindes den nasjonale og den religiøse fullkommengjørelsen.”

**Hvem kan være jøde?**

”Det betyr også at når en person vil konvertere til den jødiske tro og derved bli en del av det jødiske folk, så stilles det store krav til vedkommende. Han må ha studert og praktisert jødedommen gjennom flere år før han virkelig ærlig kan erklære at han vet hva jødedommen går ut på og kan identifisere seg med religionen. Når en slik person er konvertert til jødedommen, da er han imidlertid fullt ut jøde med helt de samme rettigheter og forpliktelser som alle andre jøder. Vi er et folk - ikke en rase.”

Se: <http://www.dmt.oslo.no/no/jodedom/hva_sier_jodedommen_om/utvelgelsen/>

1. sml. den kristne pinsefortellingen. [↑](#footnote-ref-1)